Dmitri Davõdov
Dmitri Leonidovitš Davõdov (vene keeles Дмитрий Леонидович Давыдов; sündinud 22. veebruaril 1983 Amgas Amga rajoonis Jakuudi ANSV-s) on Sahha pedagoog ja filmilavastaja. Tema isa oli jakuut ja ema venelanna. Lapsepõlv möödus Amgas. Lõpetas Nerjungri Humanitaarkolledži algklasside õpetaja erialal. Päras lõpetamist töötas Tšaptšõlganis Amga ulussis asuvas kohalikus keskkoolis algklasside õpetajana. Hiljem sai ta selle kooli direktoriks. Tegeles hobi korras videote filmimisega ja juhatas koolis videofilmi harrastusklubi. Huvi filmirežissuuri vastu viis ta otsuseni ise mängufilm teha.